સરક્યુલર મુજબ વધારાના સર્વેલન્સના માપદંડ બન્ને શેરબજારો નક્કી કરશે. ગયા સપ્તાહે બન્ને એક્સચેન્જ અને સેબીના અધિકારીઓની મીટિંગ મળ્યા બાદ આ નિર્ણય લેવાયો હતો. જે શેરને ASM અંતર્ગત જે તારીખે લેવાશે તે દિવસથી જ તેમાં પાંચ ટકાની સર્કિટ લાગુ થશે. આવા શેરમાં ટ્રેડિંગ માટે ૧૦૦ ટકા માર્જિન ભરવાનું રહેશે. એક મહિના પછી સ્ક્રીપનો પીઈ રેશિયો ૧૦૦થી વધુ હશે તો તેને ટી-ટુ-ટી(ટ્રેડ ટુ ટ્રેડ) સેગમેન્ટમાં ખસેડાશે. ASM અંતર્ગત લેવામાં આવનારા શેરની દર બે મહિને સમીક્ષા થશે. ૧૦થી ઓછો પીઈ રેશિયો ધરાવતી સ્ક્રીપને ASM ફ્રેમવર્કમાંથી બહાર કાઢવામાં આવશે અને તેનો બંધ ભાવ ત્યાર પછીની સમીક્ષા માટે બેઝ પ્રાઈસ બનશે. એનએસઈ-૫૦૦ ઈન્ડેક્સના પીઈ રેશિયો કરતાં બે ગણો પીઈ રેશિયો ધરાવતા શેરો એએસએમમાં જ રહેશે. જોકે આવા શેરોને ટી-ટુ-ટી સેગમેન્ટમાંથી બહાર લવાશે. પીએસયુ કંપનીઓ, પીએસયુ બેન્કો, ગ્રેડેડ સર્વેલન્સ મીઝર હેઠળ રહેલી સિક્યુરિટીઝ, ડેરિવેટિવ્ઝમાં ઉપલબ્ધ શેરો અને ટી-ટુ-ટીમાં ટ્રેડ થતા શેરોને ASM માટે શોર્ટલિસ્ટ થનારા શેરોમાંથી બાકાત રખાશે.